
[bookmark: IntroA]Il-Kumitat għal-Libertajiet Ċivili, il-Ġustizzja u l-Intern jistieden lill-Kumitat għall-Affarijiet Ekonomiċi u Monetarji, bħala l-kumitat responsabbli, sabiex jieħu inkunsiderazzjoni l-emendi li ġejjin fir-rapport tiegħu:

<Amend>Emenda		<NumAm>1</NumAm>

<DocAmend>Proposta għal regolament</DocAmend>
<Article>Premessa 2</Article>
	

	Test propost mill-Kummissjoni
	Emenda

	(2)	L-aċċess faċli għad-data huwa importanti sabiex dawk li jieħdu d-deċiżjonijiet fl-ekonomija u fis-soċjetà jieħdu deċiżjonijiet sodi li jservu l-funzjonament effiċjenti tas-suq. L-introduzzjoni ta' spazji komuni Ewropej tad-data f'setturi kruċjali, inkluż is-settur finanzjarju, isservi dak l-għan. Is-settur finanzjarju għaddej minn trasformazzjoni diġitali, li hija mistennija li tkompli fis-snin li ġejjin, u l-Unjoni jenħtieġ li tappoġġa dik it-trasformazzjoni, b'mod partikolari billi tippromwovi finanzjament immotivat mid-data. Barra minn hekk, it-tqegħid tal-finanzjament sostenibbli fil-qalba tas-sistema finanzjarja huwa mezz ewlieni kif tista' tinkiseb tranżizzjoni ekoloġika tal-ekonomija tal-Unjoni. Sabiex it-tranżizzjoni ekoloġika tirnexxi permezz ta' finanzjament sostenibbli, huwa essenzjali li l-informazzjoni relatata mas-sostenibbiltà tan-negozji tkun faċilment aċċessibbli għall-investituri, sabiex ikunu infurmati aħjar meta jieħdu deċiżjonijiet dwar l-investimenti. Għal dawk il-finijiet, jeħtieġ li jitjieb l-aċċess pubbliku għall-informazzjoni tal-entitajiet, bħall-informazzjoni finanzjarja u mhux finanzjarja ta' kumpaniji, negozji u istituzzjonijiet finanzjarji. Mezz effiċjenti sabiex dan isir fil-livell tal-Unjoni huwa li tiġi stabbilita pjattaforma ċentralizzata, punt ta' aċċess uniku Ewropew ("ESAP"), li jagħti aċċess elettroniku għall-informazzjoni rilevanti kollha.
	(2)	L-aċċess faċli u strutturat għad-data huwa importanti sabiex dawk li jieħdu d-deċiżjonijiet fl-ekonomija u fis-soċjetà jieħdu deċiżjonijiet ta' investiment sodi, infurmati u ambjentalment u soċjalment responsabbli li jservu għall-funzjonament effiċjenti tas-suq. L-introduzzjoni ta' spazji komuni Ewropej tad-data f'setturi kruċjali, inkluż is-settur finanzjarju, isservi dak l-għan. Is-settur finanzjarju għaddej minn trasformazzjoni diġitali, li hija mistennija li tkompli fis-snin li ġejjin, u l-Unjoni jenħtieġ li tappoġġa dik it-trasformazzjoni, b'mod partikolari billi tippromwovi finanzjament immotivat mid-data. Barra minn hekk, it-tqegħid tal-finanzjament sostenibbli fil-qalba tas-sistema finanzjarja huwa mezz ewlieni kif tista' tinkiseb tranżizzjoni ekoloġika tal-ekonomija tal-Unjoni. Sabiex it-tranżizzjoni ekoloġika tirnexxi permezz ta' finanzjament sostenibbli, huwa essenzjali li l-informazzjoni relatata mas-sostenibbiltà tan-negozji tkun faċilment aċċessibbli għall-investituri, sabiex ikunu infurmati aħjar meta jieħdu deċiżjonijiet dwar l-investimenti. Għal dawk il-finijiet, jeħtieġ li jitjieb l-aċċess pubbliku għall-informazzjoni tal-entitajiet, bħall-informazzjoni finanzjarja u mhux finanzjarja ta' kumpaniji, negozji u istituzzjonijiet finanzjarji. Mezz effiċjenti sabiex dan isir fil-livell tal-Unjoni huwa li tiġi stabbilita pjattaforma ċentralizzata, punt ta' aċċess uniku Ewropew ("ESAP"), li jagħti aċċess elettroniku għall-informazzjoni rilevanti kollha.

<DocAmend>Proposta għal regolament</DocAmend>
<Article>Premessa 2a (ġdida)</Article>

	(2 a)	Peress li bħalissa qed jiġu nnegozjati jew waslu biex jitlestew atti leġiżlattivi ġodda, bħar-Regolament XXX dwar il-bonds ekoloġiċi, iżda mhumiex elenkati fl-Anness ta' dan ir-Regolament, il-Kummissjoni jenħtieġ li tingħata s-setgħa li taġġorna l-Anness biex iżżid leġiżlazzjoni adottata ġdida relatata mal-forniment ta' servizzi finanzjarji, is-swieq kapitali u s-sostenibbiltà.


</Amend>
<Amend>Emenda		<NumAm>3</NumAm>

<DocAmend>Proposta għal regolament</DocAmend>
<Article>Premessa 4</Article>
	

	Test propost mill-Kummissjoni
	Emenda

	(4)	L-informazzjoni li għandha ssir aċċessibbli għall-pubbliku fuq l-ESAP jenħtieġ li tinġabar mill-korpi ta' ġbir maħtura għall-fini tal-ġbir tal-informazzjoni li l-entitajiet huma obbligati jippubblikaw. Sabiex jiġi żgurat il-funzjonament effiċjenti tal-ESAP, il-korpi ta' ġbir jenħtieġ li jagħmlu l-informazzjoni disponibbli għall-ESAP b'modi awtomatizzati permezz ta' interfaċċa unika għall-ipprogrammar tal-applikazzjonijiet. Sabiex l-informazzjoni tkun tista' tintuża b'mod diġitali, l-entitajiet jenħtieġ li jagħmlu din l-informazzjoni disponibbli f'format ta' data li tista' tiġi estratta jew, fejn meħtieġ mid-dritt tal-Unjoni, f'format li jinqara mill-magni. Bi tqabbil ma' formats ta' data li tista' tiġi estratta, formats li jinqraw mill-magni huma formats ta' fajl strutturati b'mod li l-applikazzjonijiet tas-software jkunu jistgħu jidentifikaw, jagħrfu u jisiltu data speċifika faċilment, inklużi dikjarazzjonijiet individwali tal-fatti, u l-istruttura interna tagħhom. Sabiex jiġi żgurat li l-entitajiet jissottomettu l-informazzjoni fil-format korrett u sabiex jindirizzaw kwistjonijiet tekniċi possibbli li jiltaqgħu magħhom l-entitajiet, il-korpi ta' ġbir jenħtieġ li jipprovdu assistenza lil dawk l-entitajiet.
	(4)	L-informazzjoni li għandha ssir aċċessibbli għall-pubbliku fuq l-ESAP jenħtieġ li tinġabar mill-korpi ta' ġbir maħtura għall-fini tal-ġbir tal-informazzjoni li l-entitajiet huma obbligati jippubblikaw. Sabiex jiġi żgurat il-funzjonament effiċjenti tal-ESAP, il-korpi ta' ġbir jenħtieġ li jagħmlu l-informazzjoni disponibbli għall-ESAP b'modi awtomatizzati permezz ta' interfaċċa unika għall-ipprogrammar tal-applikazzjonijiet. Meta possibbli, u soġġett għad-deċiżjoni tal-Istat Membru rilevanti, il-korpi ta' ġbir maħtura għall-fini tal-ġbir ta' informazzjoni li l-entitajiet huma obbligati jiddivulgaw pubblikament, jenħtieġ li jiġu fdati wkoll bil-ġbir tas-sottomissjonijiet volontarji ta' informazzjoni. Sabiex l-informazzjoni tkun tista' tintuża b'mod diġitali, l-entitajiet jenħtieġ li jagħmlu din l-informazzjoni disponibbli f'format ta' data li tista' tiġi estratta jew, fejn meħtieġ mid-dritt tal-Unjoni, f'format li jinqara mill-magni. Bi tqabbil ma' formats ta' data li tista' tiġi estratta, formats li jinqraw mill-magni huma formats ta' fajl strutturati b'mod li l-applikazzjonijiet tas-software jkunu jistgħu jidentifikaw, jagħrfu u jisiltu data speċifika faċilment, inklużi dikjarazzjonijiet individwali tal-fatti, u l-istruttura interna tagħhom. Sabiex jiġi żgurat li l-entitajiet jissottomettu l-informazzjoni fil-format korrett u sabiex jindirizzaw kwistjonijiet tekniċi possibbli li jiltaqgħu magħhom l-entitajiet, il-korpi ta' ġbir jenħtieġ li jipprovdu assistenza lil dawk l-entitajiet.

	Emenda

	(5)	Minbarra l-informazzjoni b'rabta mas-servizzi finanzjarji, is-swieq kapitali u s-sostenibbiltà li għandha tiġi ppubblikata skont id-dritt tal-Unjoni, l-investituri, il-parteċipanti fis-suq, il-konsulenti u l-pubbliku inġenerali jista' jkollhom interess jiksbu informazzjoni oħra li entità tkun trid tagħmel aċċessibbli. Intrapriżi żgħar u ta' daqs medju jistgħu jkunu jridu jagħmlu aktar informazzjoni aċċessibbli għall-pubbliku sabiex isiru aktar viżibbli għal investituri potenzjali, u b'hekk iżidu l-finanzjament u jiddiversifikaw l-opportunitajiet ta' finanzjament. Barra minn hekk, il-parteċipanti fis-suq jistgħu jkunu jixtiequ jipprovdu aktar informazzjoni minn dik meħtieġa bil-liġi, jew inkella jippubblikaw l-informazzjoni meħtieġa mid-dritt nazzjonali iżda mhux disponibbli fil-livell tal-Unjoni, sabiex jikkomplementaw l-informazzjoni pprovduta lill-pubbliku fil-livell tal-Unjoni. Għalhekk, entità jenħtieġ li titħalla tagħmel informazzjoni finanzjarja, relatata mas-sostenibbiltà u informazzjoni rilevanti oħra aċċessibbli fuq l-ESAP. Skont il-prinċipju tal-minimizzazzjoni tad-data, l-entitajiet jenħtieġ li jiżguraw li ma tiġi inkluża l-ebda data personali, għajr fejn dik id-data tikkostitwixxi element meħtieġ tal-informazzjoni dwar l-attivitajiet ekonomiċi tagħhom, inkluż meta l-isem tal-entità jikkoinċidi mal-isem is-sid. Fejn tali informazzjoni tinkludi data personali, l-entitajiet jenħtieġ li jiżguraw li jistgħu joqogħdu fuq din id-divulgazzjoni fuq waħda mir-raġunijiet legali tal-ipproċessar stabbiliti fl-Artikolu 6 tar-Regolament (UE) 2016/679 tal-Parlament Ewropew u tal-Kunsill26.
	(5)	Minbarra l-informazzjoni b'rabta mas-servizzi finanzjarji, is-swieq kapitali u s-sostenibbiltà li għandha tiġi ppubblikata skont id-dritt tal-Unjoni, l-investituri, il-parteċipanti fis-suq, il-konsulenti u l-pubbliku inġenerali jista' jkollhom interess jiksbu informazzjoni oħra li entità tkun trid tagħmel aċċessibbli. Intrapriżi mikro, żgħar u ta' daqs medju jistgħu jkunu jridu jagħmlu aktar informazzjoni aċċessibbli għall-pubbliku sabiex isiru aktar viżibbli għal investituri potenzjali, u b'hekk iżidu l-finanzjament u jiddiversifikaw l-opportunitajiet ta' finanzjament. Barra minn hekk, il-parteċipanti fis-suq jistgħu jkunu jixtiequ jipprovdu aktar informazzjoni minn dik meħtieġa bil-liġi, jew inkella jippubblikaw l-informazzjoni meħtieġa mid-dritt nazzjonali iżda mhux disponibbli fil-livell tal-Unjoni, sabiex jikkomplementaw l-informazzjoni pprovduta lill-pubbliku fil-livell tal-Unjoni. Għalhekk, entità jenħtieġ li titħalla tagħmel informazzjoni finanzjarja, relatata mas-sostenibbiltà u informazzjoni rilevanti oħra aċċessibbli fuq l-ESAP. L-entitajiet li jissottomettu informazzjoni għall-aċċessibbiltà b'mod volontarju fuq l-ESAP jenħtieġ li jkunu responsabbli għall-kwalità, il-kompletezza u l-preċiżjoni tagħha. Jenħtieġ li l-informazzjoni tiġi ppreżentata in bona fide u tirrifletti s-sitwazzjoni reali. Skont il-prinċipju tal-minimizzazzjoni tad-data l-entitajiet jenħtieġ li jiżguraw li ma tiġi inkluża l-ebda data personali, għajr fejn dik id-data tikkostitwixxi element meħtieġ tal-informazzjoni dwar l-attivitajiet ekonomiċi tagħhom, inkluż meta l-isem tal-entità jikkoinċidi mal-isem is-sid. Fejn tali informazzjoni tinkludi data personali, l-entitajiet jenħtieġ li jiżguraw li jistgħu joqogħdu fuq din id-divulgazzjoni fuq waħda mir-raġunijiet legali tal-ipproċessar stabbiliti fl-Artikolu 6 tar-Regolament (UE) 2016/679 tal-Parlament Ewropew u tal-Kunsill26.

	__________________
	__________________

	26 Ir-Regolament (UE) 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (ir-Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).
	26 Ir-Regolament (UE) 2016/679 tal-Parlament Ewropew u tal-Kunsill tas-27 ta' April 2016 dwar il-protezzjoni tal-persuni fiżiċi fir-rigward tal-ipproċessar ta' data personali u dwar il-moviment liberu ta' tali data, u li jħassar id-Direttiva 95/46/KE (ir-Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).

	(12)	L-ESAP jenħtieġ li jipprovdi lill-utenti b'aċċess għall-informazzjoni mingħajr ħlas u mingħajr diskriminazzjoni, u jenħtieġ li jagħmilha possibbli għal dawk l-utenti li jfittxu, jaċċessaw u jniżżlu l-informazzjoni permezz tal-ESAP. Madankollu, bit-teħid inkunsiderazzjoni tal-ħtieġa li l-ESMA tiġi protetta minn piż finanzjarju eċċessiv b'rabta mal-kostijiet imġarrba sabiex jiġu ssodisfati l-ħtiġijiet ta' utenti intensivi, jekk ikun hemm, l-ESMA jenħtieġ li jkollha l-kapaċità li tiġġenera dħul. Għalhekk, b'deroga mill-prinċipju li l-informazzjoni jenħtieġ li tkun aċċessibbli mingħajr ħlas, l-ESMA jenħtieġ li titħalla timponi tariffi għal dawk is-servizzi speċifiċi, inkluż għal servizzi b'kostijiet ta' manutenzjoni għoljin minħabba tiftix għal volumi kbar ħafna ta' informazzjoni jew minħabba aċċess frekwenti għall-ESAP. Madankollu, kwalunkwe tariffa imposta jenħtieġ li ma taqbiżx il-kost tas-servizz ipprovdut.
	(12)	L-ESAP jenħtieġ li jipprovdi lill-parteċipanti attivi kollha fis-suq uniku Ewropew, inkluż iżda mhux limitat għall-investituri, il-konsumaturi, l-organizzazzjonijiet tas-soċjetà ċivili, l-akkademja, ir-rappreżentanti tal-media bl-istess aċċess għall-informazzjoni mingħajr ħlas u mingħajr diskriminazzjoni għat-twettiq tal-ħidma tagħhom u l-kisba tal-interessi tagħhom. Dawk l-utenti jenħtieġ li jkunu jistgħu jfittxu, jaċċessaw u jniżżlu l-informazzjoni permezz tal-ESAP. Madankollu, bit-teħid inkunsiderazzjoni tal-ħtieġa li l-ESMA tiġi protetta minn piż finanzjarju eċċessiv b'rabta mal-kostijiet imġarrba sabiex jiġu ssodisfati l-ħtiġijiet ta' utenti intensivi, jekk ikun hemm, l-ESMA jenħtieġ li jkollha l-kapaċità li tiġġenera dħul. Għalhekk, b'deroga mill-prinċipju li l-informazzjoni jenħtieġ li tkun aċċessibbli mingħajr ħlas, l-ESMA jenħtieġ li titħalla timponi tariffi għal dawk is-servizzi speċifiċi, inkluż għal servizzi b'kostijiet ta' manutenzjoni għoljin minħabba tiftix għal volumi kbar ħafna ta' informazzjoni jew minħabba aċċess frekwenti għall-ESAP. Madankollu, kwalunkwe tariffa imposta jenħtieġ li ma taqbiżx il-kost tas-servizz ipprovdut.

	(13)	Sabiex tiġi promossa l-innovazzjoni mmotivata mid-data fil-finanzi, sabiex is-swieq kapitali jiġu megħjuna jintegraw fl-Unjoni Ewropea, sabiex l-investimenti jiġu diretti lejn attivitajiet sostenibbli, u sabiex jinkisbu effiċjenzi għall-konsumaturi u n-negozji, l-ESAP jenħtieġ li jtejjeb l-aċċess għall-informazzjoni li tinkludi data personali. Madankollu, l-ESAP jenħtieġ li jtejjeb biss l-aċċess għal dik id-data personali li għandha tiġi pproċessata skont id-dritt tal-Unjoni, jew li tiġi pproċessata volontarjament dment li jkun hemm raġuni legali għal tali pproċessar skont ir-Regolament (UE) 2016/679 tal-Parlament Ewropew u tal-Kunsill. Għal kwalunkwe pproċessar ta' data personali fil-kuntest tal-għoti ta' informazzjoni permezz tal-ESAP, il-korpi ta' ġbir u l-ESMA fil-kapaċità tagħha bħala operatur tal-ESAP jenħtieġ li jiżguraw il-konformità mar-Regolament (UE) 2016/679 u mar-Regolament (UE) 2018/1725 tal-Parlament Ewropew u tal-Kunsill28.
	(13)	Sabiex tiġi promossa l-innovazzjoni mmotivata mid-data fil-finanzi, sabiex is-swieq kapitali jiġu megħjuna jintegraw fl-Unjoni Ewropea, sabiex l-investimenti jiġu diretti lejn attivitajiet sostenibbli, u sabiex jinkisbu effiċjenzi għall-konsumaturi u n-negozji, l-ESAP jenħtieġ li jtejjeb l-aċċess għall-informazzjoni li tinkludi data personali. Madankollu, l-ESAP jenħtieġ li jtejjeb biss l-aċċess għal dik id-data personali li għandha tiġi pproċessata skont id-dritt tal-Unjoni, jew li tiġi pproċessata volontarjament dment li jkun hemm raġuni legali għal tali pproċessar skont ir-Regolament (UE) 2016/679 tal-Parlament Ewropew u tal-Kunsill. Għal kwalunkwe pproċessar ta' data personali fil-kuntest tal-għoti ta' informazzjoni permezz tal-ESAP, il-korpi ta' ġbir u l-ESMA fil-kapaċità tagħha bħala operatur tal-ESAP, irrispettivament jekk taġixxix bħala kontrollur, kontrollur konġunt jew proċessur, jenħtieġ li jiżguraw il-konformità mar-Regolament (UE) 2016/679 u mar-Regolament (UE) 2018/1725 tal-Parlament Ewropew u tal-Kunsill28. B'mod partikolari, l-MSA jenħtieġ li tqis il-prinċipji tal-protezzjoni tad-data mid-disinn u b'mod awtomatiku.

	__________________
	__________________

	28 Ir-Regolament (UE) 2018/1725 tal-Parlament Ewropew u tal-Kunsill tat-23 ta' Ottubru 2018 dwar il-protezzjoni ta' persuni fiżiċi fir-rigward tal-ipproċessar ta' data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta' tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).
	28 Ir-Regolament (UE) 2018/1725 tal-Parlament Ewropew u tal-Kunsill tat-23 ta' Ottubru 2018 dwar il-protezzjoni ta' persuni fiżiċi fir-rigward tal-ipproċessar ta' data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta' tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).


</Amend>
<Amend>Emenda		<NumAm>7</NumAm>

<DocAmend>Proposta għal regolament</DocAmend>
<Article>Premessa 14</Article>
	

	Test propost mill-Kummissjoni
	Emenda

	(14)	Il-Kontrollur Ewropew għall-Protezzjoni tad-Data ġie kkonsultat f'konformità mal-Artikolu 42(1) tar-Regolament (UE) 2018/1725 u ta opinjoni fil-[daħħal id-data].
	(14)	Il-Kontrollur Ewropew għall-Protezzjoni tad-Data ġie kkonsultat f'konformità mal-Artikolu 42(1) tar-Regolament (UE) 2018/1725 u ta l-kummenti formali fid-19 ta' Jannar 2021.


</Amend>
<Amend>Emenda		<NumAm>8</NumAm>

<DocAmend>Proposta għal regolament</DocAmend>
<Article>Premessa 16</Article>
	

	Test propost mill-Kummissjoni
	Emenda

	(16)	Sabiex l-informazzjoni tkun komparabbli tul iż-żmien, l-utenti jenħtieġ li jkollhom aċċess għal informazzjoni tal-passat. Għalhekk, huwa meħtieġ li l-ESAP jintalab jipprovdi aċċess għall-informazzjoni għal perjodu ta' żmien raġonevoli, sa fejn ikun kompatibbli ma' dispożizzjonijiet applikabbli oħrajn tad-dritt tal-Unjoni. Għal dak il-għan, l-ESMA jenħtieġ li tiżgura li l-ebda data personali ma ssir aċċessibbli għal aktar żmien milli meħtieġ, kif previst skont id-dritt tal-Unjoni. Sabiex l-ESMA u l-korpi ta' ġbir ikunu jistgħu jħejju t-tħaddim tal-ESAP, l-ESAP jenħtieġ li jipprovdi biss aċċess għall-informazzjoni sottomessa mill-1 ta' Jannar 2024.
	(16)	Sabiex l-informazzjoni tkun komparabbli tul iż-żmien, l-utenti jenħtieġ li jkollhom aċċess għal informazzjoni tal-passat. Għalhekk, huwa meħtieġ li l-ESAP jintalab jipprovdi aċċess għall-informazzjoni għal perjodu ta' żmien raġonevoli, sa fejn ikun kompatibbli ma' dispożizzjonijiet applikabbli oħrajn tad-dritt tal-Unjoni. Għal dak il-għan, l-ESMA jenħtieġ li tiżgura li l-ebda data personali ma ssir aċċessibbli għal aktar żmien milli meħtieġ, kif previst skont id-dritt tal-Unjoni. Sabiex l-ESMA u l-korpi ta' ġbir ikunu jistgħu jħejju t-tħaddim tal-ESAP, l-ESAP jenħtieġ li jipprovdi biss aċċess għall-informazzjoni attwalment disponibbli mill-1 ta' Jannar 2024.


</Amend>
<Amend>Emenda		<NumAm>9</NumAm>

<DocAmend>Proposta għal regolament</DocAmend>
<Article>Artikolu 1 – paragrafu 1 – punt aa (ġdid)</Article>
	

	Test propost mill-Kummissjoni
	Emenda

	
	(aa)	Il-Kummissjoni għandha s-setgħa tadotta atti delegati biex temenda l-Annessi sabiex taġġorna l-lista ta' atti leġiżlattivi fil-mument li kwalunkwe leġiżlazzjoni ġdida relatata mal-forniment tas-servizzi finanzjarji, is-swieq kapitali u -sostenibbiltà tidħol fis-seħħ.


</Amend>
<Amend>Emenda		<NumAm>10</NumAm>

<DocAmend>Proposta għal regolament</DocAmend>
<Article>Artikolu 1 – paragrafu 2</Article>
	

	Test propost mill-Kummissjoni
	Emenda

	2.	L-ESAP ma għandux jipprovdi aċċess għall-informazzjoni sottomessa qabel l-1 ta' Jannar 2024.
	imħassar


</Amend>
<Amend>Emenda		<NumAm>11</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 12 – punt 7a (ġdid)</Article>
	

	Test propost mill-Kummissjoni
	Emenda

	
	(7 a)	id-definizzjonijiet fir-Regolament (UE) 2016/679;


</Amend>
<Amend>Emenda		<NumAm>12</NumAm>

<DocAmend>Proposta għal regolament</DocAmend>
<Article>Artikolu 3 – paragrafu 1 – parti introduttorja</Article>
	

	Test propost mill-Kummissjoni
	Emenda

	1.	Kwalunkwe persuna fiżika jew ġuridika tista' tissottometti lil korp ta' ġbir l-informazzjoni msemmija fil-punt (b) tal-Artikolu 1(1) sabiex dik l-informazzjoni ssir aċċessibbli fuq l-ESAP. Meta tissottometti dik l-informazzjoni, il-persuna fiżika jew ġuridika għandha:
	1.	Kwalunkwe persuna fiżika jew ġuridika li taġixxi bħala parteċipant tas-suq tal-UE tista' tissottometti lil korp ta' ġbir l-informazzjoni msemmija fil-punt (b) tal-Artikolu 1(1) sabiex dik l-informazzjoni ssir aċċessibbli fuq l-ESAP. Meta tissottometti dik l-informazzjoni, il-persuna fiżika jew ġuridika għandha:


</Amend>
<Amend>Emenda		<NumAm>13</NumAm>

<DocAmend>Proposta għal regolament</DocAmend>
<Article>Artikolu 1 – paragrafu 1 – punt ca (ġdid)</Article>
	

	Test propost mill-Kummissjoni
	Emenda

	
	(c a)	fejn possibbli, jiżguraw li kwalunkwe informazzjoni sottomessa b'mod volontarju tiġi ppreżentata fil-format ipprovdut fil-mudelli eżistenti relatati mal-att leġiżlattiv rilevanti;


</Amend>
<Amend>Emenda		<NumAm>14</NumAm>

<DocAmend>Proposta għal regolament</DocAmend>
<Article>Artikolu 3 – paragrafu 1 – punt d</Article>
	

	Test propost mill-Kummissjoni
	Emenda

	(d)	tiżguraw li ma tiġi inkluża l-ebda data personali, għajr fejn id-data personali tikkostitwixxi element meħtieġ tal-informazzjoni dwar l-attivitajiet ekonomiċi tagħha.
	(d)	tiżgura li ma tiġi inkluża l-ebda data personali, għajr fejn id-data personali tikkostitwixxi element meħtieġ tal-informazzjoni dwar l-attivitajiet ekonomiċi tagħha, f'konformità mal-prinċipju tal-minimizzazzjoni tad-data.


</Amend>
<Amend>Emenda		<NumAm>15</NumAm>

<DocAmend>Proposta għal regolament</DocAmend>
<Article>Artikolu 1 – paragrafu 2 – punt ca (ġdid)</Article>
	

	Test propost mill-Kummissjoni
	Emenda

	
	(c a)	standards għall-korpi tal-ġbir biex jikkonformaw mal-obbligi tagħhom skont l-Artikolu 5(2), il-punti (b) u (ba).


</Amend>
<Amend>Emenda		<NumAm>16</NumAm>

<DocAmend>Proposta għal regolament</DocAmend>
<Article>Artikolu 3 – paragrafu 2 – subparagrafu 1</Article>
	

	Test propost mill-Kummissjoni
	Emenda

	Il-Kumitat Konġunt tal-Awtoritajiet Superviżorji Ewropej għandu jissottometti dak l-abbozz ta' standards tekniċi ta' implimentazzjoni lill-Kummissjoni sa [UP: jekk jogħġbok daħħal id-data ta' tliet snin wara d-dħul fis-seħħ].
	Il-Kumitat Konġunt tal-Awtoritajiet Superviżorji Ewropej għandu jissottometti dak l-abbozz ta' standards tekniċi ta' implimentazzjoni lill-Kummissjoni sa [UP: jekk jogħġbok daħħal id-data ta' sentejn wara d-dħul fis-seħħ].


</Amend>
<Amend>Emenda		<NumAm>17</NumAm>

<DocAmend>Proposta għal regolament</DocAmend>
<Article>Artikolu 3 – paragrafu 3a (ġdid)</Article>
	

	Test propost mill-Kummissjoni
	Emenda

	
	3 a.	L-entitajiet li jissottomettu l-informazzjoni lil korp ta' ġbir fuq bażi volontarja għandhom jaġixxu in bona fide u jiżguraw li l-informazzjoni tkun ġusta, preċiża u li tkun qed tiġi żvelata b'mod ċar u mhux qarrieqi.


</Amend>
<Amend>Emenda		<NumAm>18</NumAm>

<DocAmend>Proposta għal regolament</DocAmend>
<Article>Artikolu 3 – paragrafu 3b (ġdid)</Article>
	

	Test propost mill-Kummissjoni
	Emenda

	
	3 b.	L-informazzjoni pprovduta lil korp ta' ġbir fuq bażi volontarja għandha tiġi ppreżentata b'mod li tippermetti lill-utenti jiddistingwuha mill-informazzjoni miġbura fuq bażi obbligatorja.


</Amend>
<Amend>Emenda		<NumAm>19</NumAm>

<DocAmend>Proposta għal regolament</DocAmend>
<Article>Artikolu 4 – paragrafu 1</Article>
	

	Test propost mill-Kummissjoni
	Emenda

	Fuq il-portal web imsemmi fil-punt (a) tal-Artikolu 7(1), l-ESMA għandha tippubblika lista tal-korpi ta' ġbir b'informazzjoni dwar il-Lokalizzatur Uniformi tar-Riżorsi (URL) ta' kull korp ta' ġbir.
	Fuq il-portal web imsemmi fil-punt (a) tal-Artikolu 7(1), l-ESMA għandha tippubblika lista tal-korpi ta' ġbir b'informazzjoni dwar l-isem, l-indirizz, l-Istat Membru ta' oriġini u l-Lokalizzatur Uniformi tar-Riżorsi (URL) ta' kull korp ta' ġbir.


</Amend>
<Amend>Emenda		<NumAm>20</NumAm>

<DocAmend>Proposta għal regolament</DocAmend>
<Article>Artikolu 1 – paragrafu 1 – punt b – punt ii</Article>
	

	Test propost mill-Kummissjoni
	Emenda

	(ii)	il-metadata kif speċifikata skont il-punt (d) tal-paragrafu 6 tkun disponibbli u kompluta;
	(ii)	il-metadata kif speċifikata skont il-punt (d) tal-paragrafu 6 tkun disponibbli, kompluta u miżmuma biss sakemm l-informazzjoni relatata magħha tibqa' maħżuna;


</Amend>
<Amend>Emenda		<NumAm>21</NumAm>

<DocAmend>Proposta għal regolament</DocAmend>
<Article>Artikolu 5 – paragrafu 1 – punt f – parti introduttorja</Article>
	

	Test propost mill-Kummissjoni
	Emenda

	(f)	jiżguraw li l-informazzjoni msemmija fl-Artikolu 1(1) tibqa' disponibbli għall-ESAP għal mill-anqas għaxar (10) snin, dment li ma jkunx iddikjarat mod ieħor fl-atti legali msemmija fl-Artikolu 1(1), il-punt (a). Id-data personali fl-informazzjoni sottomessa skont l-Artikolu 1(1) ma għandhiex tinżamm u ssir disponibbli għal aktar minn ħames (5) snin, dment li ma jkunx iddikjarat mod ieħor fl-atti legali msemmija fil-punt (a) tal-Artikolu 1(1).
	(f)	jiżguraw li l-informazzjoni msemmija fl-Artikolu 1(1) tibqa' disponibbli għall-ESAP għal mill-anqas għaxar (10) snin, dment li ma jkunx iddikjarat mod ieħor fl-atti legali msemmija fl-Artikolu 1(1), il-punt (a). Id-data personali fl-informazzjoni sottomessa skont l-Artikolu 1(1) ma għandhiex tinżamm għal aktar minn kemm hemm bżonn u fi kwalunkwe każ ma tistax tinżamm disponibbli għal aktar minn ħames (5) snin, dment li ma jkunx iddikjarat mod ieħor fl-atti legali msemmija fil-punt (a) tal-Artikolu 1(1).


</Amend>
<Amend>Emenda		<NumAm>22</NumAm>

<DocAmend>Proposta għal regolament</DocAmend>
<Article>Artikolu 5 – paragrafu 2 – parti introduttorja</Article>
	

	Test propost mill-Kummissjoni
	Emenda

	2.	Il-korpi ta' ġbir għandhom jirrifjutaw informazzjoni sottomessa mill-entitajiet f'kull wieħed mill-każijiet li ġejjin:
	2.	Il-korpi ta' ġbir għandhom jingħataw is-setgħa li jiskrinjaw u jirrifjutaw informazzjoni sottomessa mill-entitajiet f'kull wieħed mill-każijiet li ġejjin:


</Amend>
<Amend>Emenda		<NumAm>23</NumAm>

<DocAmend>Proposta għal regolament</DocAmend>
<Article>Artikolu 5 – paragrafu 2 – punt ba (ġdid)</Article>
	

	Test propost mill-Kummissjoni
	Emenda

	
	(b a)	meta jsir evidenti li l-entitajiet ma jissodisfawx ir-rekwiżiti tagħhom għas-sottomissjoni ta' data personali kif stabbilit fl-Artikolu 3(1), il-punt d, u l-Artikolu 3(3).


</Amend>
<Amend>Emenda		<NumAm>24</NumAm>

<DocAmend>Proposta għal regolament</DocAmend>
<Article>Artikolu 5 – paragrafu 4</Article>
	

	Test propost mill-Kummissjoni
	Emenda

	4.	L-entitajiet għandhom jiżguraw il-preċiżjoni tal-informazzjoni li jissottomettu lill-korpi ta' ġbir.
	4.	L-entitajiet għandhom jiżguraw il-kwalità, il-kompletezza u l-preċiżjoni tal-informazzjoni li jissottomettu lill-korpi ta' ġbir.


</Amend>
<Amend>Emenda		<NumAm>25</NumAm>

<DocAmend>Proposta għal regolament</DocAmend>
<Article>Artikolu 5 – paragrafu 6a (ġdid)</Article>
	

	Test propost mill-Kummissjoni
	Emenda

	
	6 a.	Il-Kumitat Konġunt tal-Awtoritajiet Superviżorji Ewropej għandu jiżviluppa proċeduri li għandhom l-għan li jiffaċilitaw il-kooperazzjoni bejn il-korpi ta' ġbir u l-entitajiet, b'mod partikolari dwar ir-regolamentazzjoni tas-sottomissjoni u l-irtirar ta' informazzjoni volontarja, u jinkludi, fejn xieraq, mudelli rilevanti. Meta jkun qed jiżviluppa tali proċeduri, il-Kumitat Konġunt għandu jqis b'mod partikolari l-ħtiġijiet tal-intrapriżi żgħar u ta' daqs medju.


</Amend>
<Amend>Emenda		<NumAm>26</NumAm>

<DocAmend>Proposta għal regolament</DocAmend>
<Article>Artikolu 6 – paragrafu 1</Article>
	

	Test propost mill-Kummissjoni
	Emenda

	L-ESMA għandha tistabbilixxi politika ta' sigurtà tal-IT effettiva u proporzjonata għall-ESAP u għandha tiżgura livelli xierqa ta' awtentiċità, disponibbiltà, integrità u nonripudju tal-informazzjoni magħmula aċċessibbli fuq l-ESAP, kif ukoll ta' protezzjoni tad-data personali.
	L-ESMA għandha tistabbilixxi politika ta' sigurtà tal-IT effettiva u proporzjonata għall-ESAP u għandha tiżgura livelli xierqa ta' awtentiċità, disponibbiltà, integrità u nonripudju tal-informazzjoni magħmula aċċessibbli fuq l-ESAP, kif ukoll ta' protezzjoni tad-data personali. L-ESMA għandha twettaq rieżamijiet perjodiċi tal-politika tas-sigurtà tal-IT u tas-sitwazzjoni taċ-ċibersigurtà tal-ESAP b'kunsiderazzjoni tax-xejriet u l-aħħar żviluppi taċ-ċibersigurtà Ewropej u internazzjonali li qed jevolvu.


</Amend>
<Amend>Emenda		<NumAm>27</NumAm>

<DocAmend>Proposta għal regolament</DocAmend>
<Article>Artikolu 7 – paragrafu 1 – punt a</Article>
	

	Test propost mill-Kummissjoni
	Emenda

	(a)	portal web b'interfaċċa faċli għall-utent fil-lingwi uffiċjali kollha tal-Unjoni sabiex jipprovdi aċċess għall-informazzjoni fl-ESAP;
	(a)	portal web b'interfaċċa faċli għall-utent li jqis il-bżonnijiet speċjali ta' aċċess ta' individwi b'diżabbiltajiet, fil-lingwi uffiċjali kollha tal-Unjoni sabiex jipprovdi aċċess għall-informazzjoni fl-ESAP;


</Amend>
<Amend>Emenda		<NumAm>28</NumAm>

<DocAmend>Proposta għal regolament</DocAmend>
<Article>Artikolu 7 – paragrafu 2</Article>
	

	Test propost mill-Kummissjoni
	Emenda

	2.	L-ESMA għandha tiżgura li l-ESAP jipprevedi l-funzjonalitajiet imsemmija fil-punt (e) u (g) tal-paragrafu 1 sal-31 ta' Diċembru 2025.
	2.	L-ESMA għandha tiżgura li l-ESAP jipprevedi l-funzjonalitajiet imsemmija fil-punt (e) u (g) tal-paragrafu 1 sal-31 ta' Diċembru 2025. L-ESMA għandha tintroduċi miżuri tekniċi u organizzattivi xierqa biex tipprevjeni l-iżvelar eċċessiv ta' data personali permezz tas-servizz ta' tniżżil u l-API. Għandhom jiġu pprovduti salvagwardji addizzjonali mill-ESMA meta d-divulgazzjoni ta' data personali permezz tas-servizz ta' tniżżil u l-API tikkonċerna data personali ta' natura partikolarment sensittiva, bħal informazzjoni li tikkonċerna miżuri amministrattivi jew penali oħra fir-rigward ta' persuni fiżiċi.


</Amend>
<Amend>Emenda		<NumAm>29</NumAm>

<DocAmend>Proposta għal regolament</DocAmend>
<Article>Artikolu 7 – paragrafu 3 – parti introduttorja</Article>
	

	Test propost mill-Kummissjoni
	Emenda

	3.	Il-funzjoni ta' tiftix imsemmija fil-punt (c) tal-paragrafu 1 għandha tippermetti tfittxija abbażi tal-metadata li ġejja:
	3.	Il-funzjoni ta' tiftix imsemmija fil-punt (c) tal-paragrafu 1 għandha tippermetti tfittxija abbażi tal-anqas tal-metadata li ġejja:


</Amend>
<Amend>Emenda		<NumAm>30</NumAm>

<DocAmend>Proposta għal regolament</DocAmend>
<Article>Artikolu 8 – paragrafu 1</Article>
	

	Test propost mill-Kummissjoni
	Emenda

	1.	L-ESMA għandha tiżgura li l-aċċess għall-ESAP jiġi pprovdut mingħajr diskriminazzjoni.
	1.	Sabiex tippromwovi t-trasparenza u l-funzjonament bla xkiel tas-swieq kapitali Ewropej, l-ESMA għandha tiżgura li l-aċċess għall-ESAP jiġi pprovdut mingħajr diskriminazzjoni.


</Amend>
<Amend>Emenda		<NumAm>31</NumAm>

<DocAmend>Proposta għal regolament</DocAmend>
<Article>Artikolu 8 – paragrafu 4 – parti introduttorja</Article>
	

	Test propost mill-Kummissjoni
	Emenda

	4.	Għall-finijiet tat-tieni subparagrafu tal-paragrafu 2, l-ESMA tista' tiżviluppa abbozz ta' standards tekniċi ta' implimentazzjoni sabiex tiddetermina n-natura u l-firxa tas-servizzi speċifiċi li għalihom jistgħu jintalbu tariffi u sabiex tiddetermina l-istruttura tat-tariffi assoċjata.
	4.	Għall-finijiet tat-tieni subparagrafu tal-paragrafu 2, l-ESMA għandha tiżviluppa abbozz ta' standards tekniċi ta' implimentazzjoni sabiex tiddetermina n-natura u l-firxa tas-servizzi speċifiċi li għalihom jistgħu jintalbu tariffi u sabiex tiddetermina l-istruttura tat-tariffi assoċjata.


</Amend>
<Amend>Emenda		<NumAm>32</NumAm>

<DocAmend>Proposta għal regolament</DocAmend>
<Article>Artikolu 10 – paragrafu 1</Article>
	

	Test propost mill-Kummissjoni
	Emenda

	1.	L-ESMA għandha twettaq validazzjonijiet awtomatizzati sabiex tivverifika l-konformità tal-informazzjoni sottomessa mill-korpi ta' ġbir mar-rekwiżiti stabbiliti fil-punt (b) tal-Artikolu 5(1).
	1.	L-ESMA għandha twettaq validazzjonijiet, fejn possibbli b'mod awtomatizzat, sabiex tivverifika l-konformità tal-informazzjoni sottomessa mill-korpi ta' ġbir mar-rekwiżiti stabbiliti fil-punt (b) tal-Artikolu 5(1).


</Amend>
<Amend>Emenda		<NumAm>33</NumAm>

<DocAmend>Proposta għal regolament</DocAmend>
<Article>Artikolu 11 – paragrafu 1 – punt c</Article>
	

	Test propost mill-Kummissjoni
	Emenda

	(c)	tiżgura li l-ESAP ikun aċċessibbli mill-anqas 95 % tal-ħin fix-xahar;
	(c)	tiżgura li l-ESAP ikun aċċessibbli għajr matul perjodi ta' manutenzjoni teknika meħtieġa;


</Amend>
<Amend>Emenda		<NumAm>34</NumAm>

<DocAmend>Proposta għal regolament</DocAmend>
<Article>Artikolu 11 – paragrafu 3</Article>
	

	Test propost mill-Kummissjoni
	Emenda

	3.	L-ESMA ma għandhiex taħżen informazzjoni li tinkludi data personali għajr għall-ipproċessar awtomatiku, intermedju u tranżizzjonali, inkluż il-ħżin ta' dik l-informazzjoni sa fejn ikun strettament meħtieġ għall-fini li jingħata aċċess għall-informazzjoni pprovduta mill-korpi ta' ġbir.
	3.	L-ESMA ma għandhiex taħżen informazzjoni li tinkludi data personali għajr għall-ipproċessar awtomatiku, intermedju u tranżizzjonali, inkluż il-ħżin ta' dik l-informazzjoni sa fejn ikun strettament meħtieġ għall-fini li jingħata aċċess għall-informazzjoni pprovduta mill-korpi ta' ġbir. L-ESMA għandha tieħu wkoll miżuri tekniċi u organizzazzjonali xierqa biex tiżgura li l-informazzjoni ma tinżammx jew issir disponibbli għal perijodu itwal minn dak previst fl-Artikolu 5(1), il-punt (f) ta' dan ir-Regolament.


</Amend>
<Amend>Emenda		<NumAm>35</NumAm>

<DocAmend>Proposta għal regolament</DocAmend>
<Article>Artikolu 12 – paragrafu 2 – punt a</Article>
	

	Test propost mill-Kummissjoni
	Emenda

	(a)	in-numru ta' viżitaturi u tfittxijiet;
	(a)	in-numru ta' viżitaturi, inkluż il-viżitaturi uniċi, u tfittxijiet;


</Amend>
<Amend>Emenda		<NumAm>36</NumAm>

<DocAmend>Proposta għal regolament</DocAmend>
<Article>Artikolu 13 – paragrafu 1</Article>
	

	Test propost mill-Kummissjoni
	Emenda

	Sa [UP, jekk jogħġbok daħħal data ħames (5) snin wara d-dħul fis-seħħ ta' dan ir-Regolament], il-Kummissjoni għandha tirrieżamina l-funzjonament tal-ESAP u tivvaluta l-effettività tiegħu. Il-Kummissjoni għandha tirrapporta lill-Parlament Ewropew u lill-Kunsill dwar ir-riżultati ta' dan ir-rieżami.
	Sa [UP, jekk jogħġbok daħħal data ħames (5) snin wara d-dħul fis-seħħ ta' dan ir-Regolament], il-Kummissjoni għandha tirrieżamina l-funzjonament tal-ESAP u tivvaluta l-effettività tiegħu. Ir-rieżami għandu jiġi akkumpanjat minn ħarsa ġenerali lejn il-lakuni tad-data eżistenti fl-ESAP u strateġija biex jindirizzahom. Ir-rieżami jista' jinkludi wkoll valutazzjoni tal-impatt ta' dan ir-Regolament fuq il-pożizzjoni fis-suq tal-entitajiet. Il-Kummissjoni għandha tirrapporta lill-Parlament Ewropew u lill-Kunsill dwar ir-riżultati ta' dan ir-rieżami.


</Amend>

